

KLASA:021-06/17-01/01

URBROJ:2113/04-01/01-19-16

U Oroslavju, 16. 04. 2019. godine

Na temelju članka 16. st. 1. Zakona o koncesijama (Nar. nov. br. 69/17) i članka 32.Statuta Grada Oroslavja (Službeni glasnik Krapinsko-zagorske županije br. 16/09, 13/13 i 19/18), Gradsko vijeće Grada Oroslavja na svojoj 16. sjednici, održanoj dana 16. 04. 2019. godine donosi

**RJEŠENJE O IMENOVANJU**

**KOMISIJE ZA KONCESIJU ZA DIMNJAČARSKE USLUGE**

**Članak 1.**

Imenuje se Komisija za koncesiju za dimnjačarske usluge u sljedećem sastavu:

* Daniel Vnuk– predsjednik
* Tomislav Horvat – član
* Albert Kontak – član.

**Članak 2.**

Zadaci Komisije su određeni čl. 16. Zakona o koncesijama, a obuhvaćaju naročito:

- izradu analize davanja koncesije,

- izradu dokumentacije za nadmetanje,

- pregled i ocjena pristiglih ponuda, u skladu s pravilima postupka davanja koncesije,

- prije sklapanja ugovora o koncesiji, utvrđivanje prijedloga odluke o davanju koncesije, prijedloga odluke o izmjeni odluke o davanju koncesije, prijedloga odluke o poništenju postupka davanja koncesije, prijedloga odluke o izmjeni odluke o poništenju postupka davanja koncesije te obrazloženja tih prijedloga,

- predlaganje vrste i vrijednosti pojedinog jamstva,

- obavljanje svih ostalih radnji potrebnih za provedbu postupka davanja koncesije.

Uvjete sposobnosti i kriterije za odabir najpovoljnijeg ponuditelja Komisija određuje sukladno Zakonu o koncesijama i Zakonu o javnoj nabavi (Nar. nov. br. 90/11, 83/13, 143/13 i 13/14),

Procjenu vrijednosti koncesije Komisija određuje sukladno odredbama Zakona o koncesijama.

**Članak 3.**

Komisija za koncesiju prestaje s radom sklapanjem ugovora o koncesiji odnosno izvršnošću odluke o poništenju postupka davanja koncesije.

Predsjednik Gradskog vijeća:

Stanko Čičko